Årsmelding for Inderøy sokneråd 2022

Soknerådet har hatt følgende sammensetning:

Sidsel Trønsdal: Leder, medlem i Inderøy kirkelige fellesråd.

Birgit Sund Henriksen: Nestleder, medlem i kirkelige fellesråd, misjonskontakt, medlem i gudstjeneste utvalget.

Siri Sagvold Værdal: Kasserer, ansvar for klokker- og kirkevertturnus.

Brit Kjelvik: Sekretær, medlem av Blomsterfondet.

Mona Melhus: Medlem i trosopplæringsutvalget, ansvar for fasteaksjonen, medlem i konfirmantutvalget.

Sveinung Gravås: Medlem av styret i Kjerkbladet, varamedlem i Inderøy kirkelige fellesråd.

Jorid Fossum: Leder for «Stiftelsen Inderøy kirkestue», medlem i styret for Besøkstjenesten

Hanne Volan: Fasteaksjonen

Frida Øyen. Sokneprest

Varamedlemmer:

Ottar Melhus: Medlem i styret for « Stiftelsen Inderøy Kirkestue».

Julla Marie Lønvik: Leder av Blomsterfondet, studie og bibelkontakt

Øyvind Brakstad: Varamedlem

Klokkertjenesten har blitt utført av Sigbjørn Berentsen, Sveinung Gravås, Mona Melhus og Sidsel Trønsdal.

**Kirkelige handlinger ved Sakshaug kirke**

Det ble holdt 35 gudstjenester med 4492 deltagere. 33 barn ble døpt og 22 ungdommer ble konfirmert. 23 vielser og 47 begravelser ble gjennomført dette året. 96129 kroner er gitt i offergaver. For dette sier vi hjertelig takk. Det er registrert 8 utmeldte og 1 innmeldt medlem i soknet vårt 2022.

Tidlig på året kom det ønske fra biskopen gjennom prost G. Danielsen, om at gudstjenesteforordningen trengte en gjennomgang siden det var 10 år siden sist. For Inderøy sokn ble resultatet 36 gudstjenester pr år inkludert 2 skolegudstjenester og 3 bekjentgjorte gudstjenester på våre 2 institusjoner.

**Aktiviteter i soknet.**

Soknrådet har holdt 7 møter og behandlet 53 saker.

21.-23. mars ble faste-aksjonen gjennomført av våre konfirmanter. Resultatet gav 32428 kr

7. mars ble « Kvinnedagen» markert av NMS (Det norske misjonsselskap) med et arrangement kalt «Kvinner og misjon».

14. april, skjærtorsdag var det friluftsgudstjeneste på Bøl ved prost G.Danielsen

28. april ble kirkegårdsdugnaden igjen gjennomført på en dag, med kaffe etter endt arbeid.

Konteiner var innleid og medlemmer av skigruppa var flinke til å fjerne dungene.

23. mai. Årsmøtet ble holdt på en vanlig ukedag etter «Mandagsmiddag». Dette viste seg å være et dårlig forsøk. Få deltakere.

5. juni, 1.pinsedag, ble 22 ungdommer konfirmert i Sakshaug kirke. Det ble holdt *en* gudstjeneste.

3. juli var det frilufts-gudstjeneste på Kjerknestangen. Nordøy sanitetsforening spanderte kaffe og kaker. Nordøy Hornmusikklag og Koret på Våja deltok.

14. august ble «Kjerkmarsjen» arrangert med kjerk-kaffe og godvær. Etter turen var det gudstjeneste i Sakshaug gamle kirke.

4. september møtte 27 gullkonfirmanter til gudstjeneste. Sodd- middag med kaffe og kake ble servert etterpå i «Kjerkstu». Det var også presentasjon av de nye konfirmantene denne dagen.

Etter lang utsettelse på grunn av covid-pandemien, kunne Sakshaug kirke (1871) endelig feire 150-årsjubileum med høgtidsgudstjeneste 2.oktober. Hele uka forut ble det arrangert mange forskjellige konserter og aktiviteter for ulike målgrupper. Under gudstjenesten deltok prost Christine Waanders og biskop Herborg Finnset. Som gjester var også flere tidligere prester til stede. Jubileet avsluttet med kirkekaffe i fullsatt Kjerkstu.

Dette året har Stiklestad prosti fått ny prost, Christine Waanders, og Inderøy har fått ny prestevikar, Marianne Eiternes. Marianne er under utdanning samtidig som hun fungerer i prestestilling. Vi ønsker dem begge hjertelig velkommen.

Arbeidet med dåpsklutene har fått en ny løsning i og med at Magni Vist har blitt med i laget av syersker. De som broderer er nå Oddbjørg Bakstad, Magni Vist, - og Julianne Lyngstad har sagt seg villig til å fortsette ei stund til. Klara Ness gjør jobben med tekstiler og lysestaker inne i kirka. En stor takk for arbeidet de utfører. En stor takk retter vi også til Siv Anette Lorenzen og Bjørn Bratsberg for de mange fantastiske sang- og musikkopplevelser de har gitt oss dette året.

Ellers takker og roser vi alle for innsatsen hver enkelt gjør gjennom året for at Inderøy sokn skal være ei åpen, god og inkluderende folkekirke.

Utvalgene under Soknerådet har sine egne årsmeldinger/orienteringer på årsmøtet. Disse blir lagt ved årsmeldinga.

Sakshaug 20. februar 2022

Inderøy Sokneråd